侍郎张公师锡次韵成《老儿诗》,曰:「鬓发尽皤然,眉分白雪鲜。周回延客话,伛偻抱孙怜。无病常供粥,非寒亦衣绵。假温衾拥背,借力杖手耆肩。貌比三峰老,年过四皓仙。唤方离枕上,扶始到门前。每爱烹山茗,尝嫌打石莲。耳聋如塞纩,眼暗似笼烟。宴坐羸扶几,乘骑困鞭。头摇如转旋,唇动若抽牵。骨冷愁离火,牙疼怯漱泉。形骸将就木,囊橐尚贪钱。胶睫乾眵缀,粘髭冷涕悬。披裘腰懒系,濯手袖慵揎。抬举衣频换,扶持药屡煎。坐多茵易破,行少履难穿。喜婢裁裙布,嗔妻买粉钿。房教深下幕,床遣厚铺毡。琴听怜三乐,图张笑七贤。看经嫌字小,敲磬喜声圆。食罢羹流袂,杯馀酒带涎。乐来须遣罢,医到久相延。裹帽纵横掠,梳头取次缠。长吁思往事,多感听哀弦。气注腰还重,风牵口更偏。墓松先遣种,志石预令镌。客到唯求药,僧来忽问禅。养茶悬土灶,曝艾晒檐椽。怒仆空睁眼,嗔童谩握拳。心惊嫌リ蹴,脚软怕秋千。局缩同寒,摧う似饿鸢。观瞻多目眩,举动即头旋。女嫁求红烛,男婚乞彩笺。已闻颁几杖,宁更佩韦弦!宾客身非与,儿孙事已传。养和屏作伴,如意佛相连。久弃登山屐,惟存负郭田。呻吟朝不乐,展转夜无眠。呼稚临床伴,看书就枕边。冷怀疑贮水,虚耳讶闻蝉。束帛非五分,安车信有缘。伏生甘坐末,绛老让行先。拘急将风夜,昏沉欲雨天。鸡皮尘旋溃,儿齿食频填。每忆居郎省,常思钓渭川。喜逢迎佛会,羞赴赏花筵。径远令移槛,阶危索减砖。好生焚鸟网,恶杀拆鱼船。既感桑榆日,常嗟蒲柳年。长思当弱冠,悔不剩狂颠。」〔《青箱杂记》〕
25牛僧孺将赴举时,投贽于刘梦得,对客展读,飞笔涂窜其文。居三十年,梦得守汝,牛出镇汉南,枉道汝水,驻旌信宿。酒酣,赠诗于梦得曰:「粉署为郎二十春,向来名辈更无人。休论世上升沉事,且斗尊前见在身。珠玉会应成咳唾,山川犹觉露精神。莫嫌恃酒轻言语,曾把文章谒后尘。」梦得方悟往年改文卷之事,和答云:丑曰年曾忝汉朝臣,晚岁空馀老病身。初见相如成赋日,后为丞相倚门人。追思往事咨嗟久,幸喜清风语笑频。犹有当时旧冠剑,待公三日拂埃尘。」〔《古今诗话》〕
26长庆二年,王起自中书舍人知举,放进士周墀及第。后同在翰林。会昌三年,起自仆射再放榜,时周墀任华州,因寄诗贺,叙同在翰林曰:「文场三化鲁诸生,二十馀年振重名。曾忝木鸡夸羽翼,又陪金马入蓬瀛。虽欣月桂居先折,更羡春兰最后荣。欲到龙门看风水,关防不许暂离营。」答曰:「贡院离来二十霜,谁知更忝